Андрэй Сяргеевіч Стрыжак

Андрэй Сяргеевіч Стрыжак () — беларускі грамадскі дзеяч, праваабаронца, валанцёр, адзін з заснавальнікаў Фонду BYSOL, арганізатар і натхняльнік некалькіх буйных валанцёрскіх кампаній у Беларусі і за яе межамі.

 Раннія гады і адукацыя 
Андрэй Стрыжак нарадзіўся ў сям’і хіміка-тэхнолага і электрыка, у горадзе Рэчыца (Гомельская вобласць). У дзяцінстве жыў не толькі ў Беларусі, але і ў Польшчы і Германіі, куды яго сям’я выязджала ў 1990-я гады з мэтай пошуку працы і лепшага жыцця. У школе актыўнічаў у грамадскай дзейнасці, пазней паступіў ва ўніверсітэт, вучыўся на філалагічным факультэце Гомельскага дзяржаўнага ўніверсітэта, аднак не атрымаў вышэйшую адукацыю, бо, па ўласных сцверджаннях, быў адлічаны з-за грамадзянскай актыўнасці.

У ліпені 2020 года пасля росту пагроз і адкрыцця крымінальных спраў супраць палітычных актывістаў, выехаў у Вільню (Літва), працягнуў кіраўніцтва BYSOL і актыўную грамадскую дзейнасць у эміграцыі. Меў справы з крымінальным пераследам, быў абвінавачаны беларускімі ўладамі ў фінансаванні ўзброенага канфлікту ва Украіне і вярбоўцы беларускіх добраахвотнікаў

 Грамадская дзейнасць 
 З 2000-х гадоў быў актыўным у грамадзянскім сектары. У 2007 годзе далучыўся да прафсаюза РЭП. Стрыжак працаваў у выбарчых кампаніях, арганізоўваў назіранне за выбарамі і ўдзельнічаў у судовых працэсах для абароны грамадскіх інтарэсаў.
 З 2014-15 гадоў актыўна ўключыўся ў валанцёрскую дзейнасць па падтрымцы пацярпелых у выніку вайны ва Украіне. З’яўляўся арганізатарам ініцыятывы «Гуманітарны маршрут Беларусь — АТА», што займалася зборам сродкаў і транспартных сродкаў для ўкраінскіх ваенных лекараў (напрыклад, рэанімабіляў і аўтамабіляў-уседарожнікаў). Ён асабіста чатыры разы наведваў зону ваенных дзеянняў, займаўся дастаўкай гуманітарнай дапамогі, транспартам і тэхнічным забеспячэннем.
 Падчас пандэміі COVID-19 стаў адным з ініцыятараў кампаніі ByCovid19, якая дапамагала беларускім медыкам рэспіратарамі і медыцынскім абсталяваннем. Пасля падзей 2020 года стаў адным з заснавальнікаў і лідараў Фонду BYSOL, што аказвае фінансавую і арганізацыйную дапамогу рэпрэсаваным у Беларусі.

У 2025 годзе Андрэй Стрыжак быў завочна прыгавораны да 18 гадоў пазбаўлення волі і штрафу.

У верасні 2025 Андрэй Стрыжак пакінуў BYSOL на фоне абвінавачанняў у непрыстойных паводзінах.

 Узнагароды 
 У 2018 годзе атрымаў Медаль да стагоддзя БНР

 Крыніцы 

Катэгорыя:Нарадзіліся ў Рэчыцы
Катэгорыя:Выпускнікі Гомельскага дзяржаўнага ўніверсітэта
Катэгорыя:Грамадскія дзеячы Беларусі
Катэгорыя:Праваабаронцы Беларусі